 Iyada oo qof kasta oo caqli lihi uu ogyahay halaagii uu Maamulkii Maxamed Siyaad Barre iyo kuwii hoos gableynayey ay badeen mujtamaca soomaaliyeed, iyada oo loo soo taagnaa xasuuqii, dabargoyntii iyo isir tirkii lagu sameeyay shacbiweynaha reer Somaliland gaar ahaan iyo waliba tacadiyadii iyo dilalkii tirada badnaa ee Saraakiishii sarsare ee maamulkii Siyaad Barre ay kula kaceen guud ahaan Soomaalida, ayaa waxaa caqliga gali kariwayday in maanta qaar ka tirsan Soomaalida qurbaha ku nooli ay baaho iyo qaadhaan u guraan Maxamed Cali Samater oo ahaa Wasiirkii Gaashaandhiga ee amrray in Diyaaradihii iyo Xooggii dalku ay burburiyaan magaalada Hargeysa iyo Burco kuna xasuuqaan kumanaan qof aan wax danbi ah galin. 